Source: http://skolenie.slov-lex.sk/pravne-predpisy/SK/ZZ/2009/97/
Timestamp: 2020-08-13 00:51:38+00:00
Document Index: 3212700

Matched Legal Cases: ['§ 72', '§ 72', 'súd ', '§ 76', 'súd ', '§ 78', '§ 76', '§ 567', '§ 567', '§ 567', '§ 76', '§ 76', '§ 78']

97/2009 Z.z. - Zákon, ktorým sa mení a dopĺňa záko... - Slov-lex
97/2009 Z.z.
97/2009 Z. z.
Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z. a zákona č. 70/2009 Z. z. sa mení a dopĺňa takto:
V § 72 ods. 1 písm. e) sa na konci pripájajú tieto slová: „alebo predĺžení celkovej lehoty väzby v trestnom konaní,“.
V § 72 ods. 2 sa na konci bodka nahrádza bodkočiarkou a pripájajú sa tieto slová: „to platí aj o dôvodoch, pre ktoré má súd rozhodnúť o predĺžení celkovej lehoty väzby podľa § 76a.“.
Ak sa vedie trestné stíhanie pre obzvlášť závažný zločin, za ktorý možno uložiť trest odňatia slobody na 25 rokov alebo trest odňatia slobody na doživotie, ktoré nebolo možné pre obťažnosť veci alebo z iných závažných dôvodov skončiť do uplynutia celkovej lehoty väzby v trestnom konaní a prepustením obvineného na slobodu hrozí, že bude zmarené alebo podstatne sťažené dosiahnutie účelu trestného konania, môže súd rozhodnúť o predĺžení celkovej lehoty väzby v trestnom konaní na nevyhnutnú dobu, a to aj opakovane. Celková lehota väzby v trestnom konaní spolu s jej predĺžením podľa predchádzajúcej vety však nesmie presiahnuť šesťdesiat mesiacov.“.
V § 78 sa na konci bodka nahrádza čiarkou a pripájajú sa tieto slová: „okrem predĺženia podľa § 76a.“.
Za § 567d sa vkladá § 567e, ktorý vrátane nadpisu znie:
„§ 567e
Prechodné ustanovenie k § 76a
Ustanovenie § 76a sa použije aj na lehotu väzby, ktorá začala plynúť pred dňom nadobudnutia účinnosti tohto zákona vrátane lehoty väzby v konaní pred súdom podľa § 78 ods. 1 v znení účinnom do 31. januára 2009, nepoužije sa však v prípade, ak by sa mala predĺžiť lehota väzby v prípravnom konaní.“.
Číslo: 97/2009 Z. z.